— 700 — 



une telle meschanceté m'est tombée en l'esprit; mais aussy, s'il est vray. 

 comme il est très vray, que j'en soys innocent, que sa Majesté Dyvyne 

 face bien tost paroistre ma preudhomye aux yeulx de tout le monde ; 

 qu'elle me face prospérer à la veue de mes ennemys pour tesmoignage 

 de mon intégrité', ce que je m'asseure quelle fera. Cependant je sup- 

 plye très humblement vostre Majesté me vouloyr tant fayre d'honneur 

 que de prendre de gaieté de cueur mon party en cest endroit, et me 

 servyr de targe d'Ajax contre les impostures de mes adversaires, en me 

 faisant justice du tort qui m'est faict en vostre royaulme par ceulx qui 

 n'ayment ny vostre Majesté, ny son service, comme j'avoys bien déli- 

 béré de vous fayre entendre de bouche, si j'eusse eu cest honneur de 

 parler à vous avant que partyr de Londres. Madame, je vous proteste 

 que Maisonfleur est tant humble et tant affectionné serviteur de vostre 

 Majesté, que l'obéissance qu'il vous a dédyée mérite bien que faciez 

 cest honneur de prendre sa protection en ce fayt ycy, et commander 

 particulyèrement ou au mylord de Lestre, ou au mylord de Burlcy, de 

 faire informer sous main par quelles personnes ces propos ont esté mis 

 en avant. La contesse de Montgommery en pourra bien dyre des nou- 

 velles, car il n'est pas que l'on ne se soit addressée à elle premyèrement 

 pour luy en parler, affin qu'elle en escryvist à son mary. Et vostre Ma- 

 jesté, s'en faisant enquérir plus avant, trouvera que tous ceulx qui luy 

 en ont parlé ou faict parler sont amys du vidasme, qui n'a pas voulu 

 choysyr ung plus beau moyen que celluy là pour se venger de la honte 

 et oultrage qu'il pense avoyr receu de moy en la querelle que nous 

 eusmes dernièrement à Londres. Il y a eu en ceste compagnye ung petit 

 segretayre nommé Duval, qui a aultres fovs esté à luy et maintenant 

 sert monsieur le Conte , qui nous a dict que le vidasme parlant dcrnyère- 

 ment à monsieur Cousin le mynistre luy dit ces mots : « On verra si 

 avecq le temps je me sçauray bien venger de Maisonfleur.» Madame, je 

 vous supplye, au nom de Dieu, par la passion de Jésus Christ, et par 

 toutes les choses que vous avez en ce monde les plus chères, voulovr 

 fayre pour moy que madame la contesse de Montgomerry vous nomme 

 ceulx qui luv ont faict ce rapport de moy, puis les vous ayant nommés, 

 les fayre contraindre par justice de nommer aussy ceulx de qui ils le 

 tiennent, affin que, montant ainsy de degré en degré, l'on vienne par 

 ce moyen jusques à la source de là où est dérivée ceste calomnye si détes- 

 table. Si vous me faictes cest honneur, vostre Majesté m'obligera de plus 

 en plus à sacrifyer ma vye pour son service, quand il en sera besoing, 

 et oultre cela, la premyère victoyre qu'elle gagnera sur ses ennemys je 

 luy promets ung hymne triomphal le plus beau qui ait jamais esté faict 

 pour Princesse victorieuse, la suppliant très humblement pour lin et 

 conclusion de ceste lettre ne vouloyr imputer à présomption ou témérité 

 la pryère que je luv fais si privément, mais au desyr singulier que j'a\ 



